b'\n_START_ARTICLE_\nCar topov\n_START_SECTION_\nDone\xc5\xa1ka kopija\n_START_PARAGRAPH_\nSpomladi 2001 so v I\xc5\xbeevskem OAO I\xc5\xbestal ulili \xc5\xbeelezno kopija Carja topov. Tehta 42 ton. Vsako kolo tehta 1,5 tone. Cev ima pri ustju premer 1,2 m in kaliber natan\xc4\x8dno 89 cm._NEWLINE_Kopijo je Moskva poklonila Donecku, kjer so jo maja 2001 postavili pred Mestno hi\xc5\xa1o. Drugo kopija stoji na dvori\xc5\xa1\xc4\x8du OAO I\xc5\xa1\xc5\xbestal.\n_START_SECTION_\nJo\xc5\xa1kar-olska kopija\n_START_PARAGRAPH_\nDruga kopija Carja topov je bila leta 2007 postavljena pred Narodno galerijo v Jo\xc5\xa1kar-Oli. Kopija je izdelana v razmerju 1:2. Je nepopolna, ker so ornamenti druga\xc4\x8dni ali jih sploh ni. Manjkajo tudi druge podrobnosti. Tehta pribli\xc5\xbeno 12 ton. Cev in lafeta sta jekleni, kolesa pa polna. Ulili so jo v Zvenigovski ladjedelnici N.S. Butjakov. Okrasje je bilo sprva izdelano iz lesa in kasneje ulito v jeklu. Kopija je uporabna za streljanje, ker je cev privarjena na podno\xc5\xbeje. Ob topu so \xc5\xa1tiri jeklene topovske krogle.\n_START_SECTION_\nPermski Car topov\n_START_PARAGRAPH_\nPermski Car topov ali Permski velikan je najve\xc4\x8dji 20 pal\xc4\x8dni top iz jeklene litine na svetu. Za razliko od drugih Carjev, je bil izdelan kot oro\xc5\xbeje. Izdelan je bil leta 1868 v Motovili\xc5\xa1ki livarni, sedanjih Motovili\xc5\xa1kih zavodih, po naro\xc4\x8dilu Ministrstva za pomorstvo. Permski top je bil po ameri\xc5\xa1kih poro\xc4\x8dilih ulit po uralski metodi iz zelo kakovostnega kaljenega jekla. Domneva se, da je bil prototip topa name\xc5\xa1\xc4\x8den na krovu ameri\xc5\xa1kega parnika Pouhanan._NEWLINE_Top so preskusili 16. avgusta 1869 s streljanjem z obale Kame, ki je na tem mestu \xc5\xa1iroka 800-1000 m. Kasneje so enake preskuse opravili med Perestrojko. Ve\xc4\x8dino preskusov je opravil F.V. Pesti\xc4\x8d, poveljnik topni\xc5\xa1tva luke v Kron\xc5\xa1tadtu. Top je izstrelil 314 strelov, vklju\xc4\x8dno s \xc5\xa1rapneli in granatami razli\xc4\x8dnih sistemov. S preskusi se je ugotovila trdnost cevi in optimirala koli\xc4\x8dina smodni\xc5\xa1kega naboja. Med presku\xc5\xa1anjem so koli\xc4\x8dino smodnika postopoma pove\xc4\x8dali na 120 kg. S 53 kg \xc4\x8drnega smodnika ima top domet 1200 m.'